text: РЕГЛАМЕНТ ЗА ИЗПЪЛНЕНИЕ (ЕС) № 81/2014 НА СЪВЕТА
  от 30 януари 2014 година
  за прилагане на Регламент (ЕС) № 101/2011 относно ограничителни мерки, насочени срещу определени лица, образувания и органи с оглед на положението в Тунис
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за функционирането на Европейския съюз,
  като взе предвид Регламент (ЕС) № 101/2011 на Съвета от 4 февруари 2011 г. относно ограничителни мерки, насочени срещу определени лица, образувания и органи с оглед на положението в Тунис (1), и по-специално член 12 от него,
  като има предвид, че:
  (1)
  На 4 февруари 2011 г. Съветът прие Регламент (ЕС) № 101/2011.
  (2)
  Въз основа на преглед на списъка в приложение I към Регламент (ЕС) № 101/2011, вписванията за 45 лица в посоченото приложение следва да бъдат заменени и да се следва да се въведат нови основания за тяхното посочване.
  (3)
  Поради това приложение I към Регламент (ЕС) № 101/2011 следва да бъде съответно изменено,
  ПРИЕ НАСТОЯЩИЯ РЕГЛАМЕНТ:
  Член 1
  Приложение I към Регламент (ЕС) № 101/2011 се заменя с текста, съдържащ се в приложението към настоящия регламент.
  Член 2
  Настоящият регламент влиза в сила в деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 30 януари 2014 година.